MASTER LWB DIESEL RWD LHL35TW ENERGY dCi 145 Business High Roof Van | Rosedale Leasing
Home > vans > Renault	> MASTER	> HIGH VOLUME/HIGH ROOF VAN	> MASTER LWB DIESEL RWD LHL35TW ENERGY dCi 145 Business High Roof Van
£388.11 per month Inc VAT £3493.03 Initial Payment Digital Technologies for the Plastic Industry | IDA English
Members of IDA, IDA Mechanical, ATV-SEMAPP or other promoting organizations: DKK 2,150
24. sep. 2019 08:00 - 16:40
DTU, Aanker Engelundsvej 1, 2800 Lyngby Padtoets: Duster stof die res uit | Maroela Media
Renault het laat verlede jaar die alle nuwe Renault Duster bekendgestel. Ons was by die bekendstelling heel beïndruk met dié voertuig – maar ek wou met hom saamleef op ŉ daaglikse basis in my roetine om te sien hoe hy hom gedra.
Dis eenvoudig. Ek is heeltemal oortuig. Die Renault Duster is tans een van die beste waarde medium-grootte gesinsmotors wat mens kan koop. Die Duster is baie mooier as sy voorganger en die binneruim indrukwekkend luuks en ruim, om nie te praat van die enorme kattebak nie. Beenruimte agter is lekker groot, al sit lang mense voor. Die Prestige‑model wat ons getoets het, kom standaard met leerbekleedsel, blindekol-waarskuwing, navigasie, spoed‑ en klimaatbeheer, de lot.
Een van die Duster se troefkaarte is die lieflike 1.5 dCi‑viersilinderturbodieselenjin en sy EDC-ratkas. Die kombinasie bied uitstekende brandstofverbruik en ŉ lieflike ritgehalte wat mens nie sommer in dié klas teëkom nie. Die 1.5 is die Renault/ Nissan/ Mitsubishi‑alliansie se gewildste enjin oor hul reekse. Dit is ŉ goeie ding vir onderdele en ontwikkeling.
Dit is ŉ uiters betroubare enjin. EDC staan vir Efficient Dual Clutch. Basies is die ratkas meer soos ŉ handrat binne met twee koppelaars, een op elke skag. Een koppelaar beheer 1ste, 3de en 5de rat; die ander 2de, 4de en 6de. Die resultaat is blitsvinnige ratwisselings en puik brandstofverbruik. Ek het net by die 900 km met die Duster gery op die tenk teen 4,9 ℓ/100 km. Dit is indrukwekkend.
Die ander troefkaart is sy vering. Die Duster is lieflik sag geveer. Hy ry besonder sag oor gewone paaie, en as die pad sleg raak amper net so lekker. Gewoonlik sal dit beteken dat die padhouvermoë daarmee heen is en die bakrol belaglik raak. Dit is wel nie die geval hier nie. Die vering is baie goed gekalibreer en die padhouvermoë is heel goed vir die klas voertuig.
Is die Duster dan perfek? Mmm, jis – bitter amper. Die middelste konsole is baie breed en pla mens se linkerbeen as jy bestuur. Daar is ook bietjie windgeraas om die dakrakke, maar dit pla nie regtig nie. Die spons in die sitplekke kan vir my stywer wees – maar dit was vir my week met hom heeltemal gemaklik genoeg soos dit is. Hoekom stof die Duster dan die ander so uit? Daar is niks in dié grootte, met die spesifikasievlak naastenby soos syne, bekostigbaar geprys nie. Die Ford EcoSport is seker die Duster se naaste mededinger, hy prys tóg die selfde, het ŉ soortgelyke spesifikasievlak maar is glad nie so groot nie. Die Ford kan ook nie in die werklikheid naby die Duster se brandstofverbruiksyfer kom nie al sê hul laboratoriumsyfer anders.
Al wat kort in die reeks is die Duster 4WD, wat glo in die tweede kwartaal van 2019 bekendgestel sal word.
Renault Duster 1.6 Expression 84 kW/156 Nm 7 ℓ/100 km R255 900
Renault Duster 1.5dCi Dynamique 66 kW/210 Nm 5,1 ℓ/100 km R288 900
Renault Duster 1.5dCi Dynamique EDC 80 kW/250 Nm 4,8 ℓ/100 km R322 900
Renault Duster 1.5dCi Prestige EDC 80 kW/250 Nm 4,8 ℓ/100 km R340 900
Die reeks word gedek deur ŉ 5 jaar/150 000 km‑ en 3 jaar/45 000 km‑diensplan.
Ford EcoSport 1.0 Titanium outo 92 kW/170 Nm 6,3 ℓ/100 km 4 jaar/ 120 000 km‑waarborg
4 jaar/60 000 km‑diensplan R346 900
Hyundai Creta 1.6D Executive 94 kW/260 Nm 7.4 ℓ/100 km 5 jaar/ 150 000 km‑voertuigwaarborg
7 jaar/200 000 km‑dryfstelselwaarborg
5 jaar/90 000 km‑diensplan R414 900
As ŉ mens na spasie kyk, is die Creta ŉ nader mededinger as die EcoSport. Hy is wel amper R80 000 duurder, maar bied ŉ baie goeie waarborg en diensplan. Nie een van die mededingers kom by die Duster se brandstofdoeltreffendheid nie en dus bly die Duster my keuse.
En op die lang duur, hoeveel gaan onderhoud my uit die sak jaag, ook soos die ander Renault karre?
Goeie dag – ek moet saamstem- Die nuwe Duster is baie opwindend – Ek het die vorige model 1.5 DCI 2016 Model gehad ,and daar is n groot sprong in die regte rigtig. Ek het die 21/22 na Kimberley toe vertrek vanaf PTA en wow – ek kon ook tussen 4.8 en 4.9 L/100Km kry. My 2016 model het tussen 5.5 en 5.7 L/100 gegee.Ek stem net nie saam met die standard leer sitplekke van die Prestige nie want myne het met gewone bekleedsel gekom.Ratwisseling is uitstekend en ry genot – WOW.
Dankie Renault vir n puik voertuig.
As hierdie voertuig so goed is, hoekom sukkel hulle om tweedehandsewaarde te hou?
Brendon, jy het sy grootste mededinger (in my opinie) nie hier in gesit nie, en die kar kom uit China, en het ongelukkig net ‘n 1.5 turbo petrol, maar enige koper in hierdie klas moet ook na die Haval H2 gaan kyk. (Nee ek werk nie vir GWM of Haval nie). Ek het die Duster en die H2 bestuur en die H2 is grooter en ek dink beter toegerus en die pryse begin by R255 000 tot R319 000 vir die Lux outo (wat ook my keuse is). Hierdie prysklas het baie keuses, maar soos ek ‘n week of twee… Lees meer »
Vir die wat bekommerd is oor die betroubaarheid van die voertuig, dit is dieselfde diesel engine wat voorkom in die Nissan NP200, Micra, Qasqhai, X-trail ens. Mercedes gebruik ook die diesels in hul A, B en C klas voertuie. My pa het ‘n Micra gehad, 2 x NP200’s en nou die Duster nog nie ‘n dag se probleme nie.